En middelsstor, slank, svart trebukk med grønnlig metallglans, bakkroppen brunrød. Antennene er tynne, litt over halvparten så lange som kroppen, noe utvidet og sagtakket mot spissen. Pronotum er tønneformet. Dekkvingene er nesten jevnbrede, tett og kraftig punkterte, dekker bakkroppen bortsett fra det siste leddet. Beina er ganske lange, lårene litt klubbeformede.